குறள் யாப்பு இலக்கியங்கள்

நூல் முழுவதும்  குறள் யாப்பில் அமைந்துள்ள பண்டைய  இலக்கியங்கள் சில உள்ளன. 

 திருக்குறள் 
 ஔவைகுறள் 
முன்னைப் பிறப்பின் முயன்ற தவத்தினால்
பின்னைப் பெறுமுணர்வு தான் உள்ளுணர்தல் 84

 முற்பிறவியில் முயன்று பெற்ற தவத்தால் இப்பிறவியில் இந்த உணர்வு கைவரப் பெற்றுள்ளேன்.

ஆயு மிரவியு மொன்றே யனைத்துயிர்க்கும்
ஆயுங்கா லொன்றே சிவம், தெரிந்து தெளிதல் 125

 ஒருவர்க்குத் தாய் ஒருத்திதான். பலருக்கும் சூரியன் ஒன்றுதான். அதுபோல எல்லார்க்கும் சிவம் ஒன்றுதான்.  -125

கண்ணாடி தன்னில் ஒளிபோல் உடம்பதனுள் 
உண்ணாடி நின்ற ஒளி. கண்ணாடி 4-1

 எதிரில் இருக்கும் பொருளின் ஒளி 
 கண்ணாடிக்குள் எப்படித் தெரிகிறத்தோ
 அப்படித்தான் உடம்புக்குள் சிவ-ஒளி தோன்றுகிறது.

தன்னை யறியு மறிவு தனைப்பெறில்
பின்னைப் பிறப்பிலை வீடு. பிறப்பறுத்தல் 171

 தன்னை அறியும் அறிவினைப் பெற்றால், பின்னர் பிறப்பு இல்லை. பிறப்பு இல்லாமைதான் வீடுபேறு.

 சைவ சமய நெறி மு. அருணாசலம், தமிழ் இலக்கிய வரலாறு, 16 ஆம் நூற்றாண்டு, பாகம் 2, பக்கம் 174 முதல்
 இப் பெயர் கொண்ட  நூலை மறைஞான சம்பந்தர் இயற்றினார். இதில் 727 குறள் யாப்புப் பாடல்கள் உள்ளன. காட்டப்பட்டிருப்பது இந்த நூலின் இறுதிப் பாடல்

சைவ சமயநெறி சாற்றியசம் பந்தனுயிர் 
மையற வாய்க்க வரம் 

 சம்பந்தன் பாடிய இந்ந நூலில் சைவ சமய நெறி சொல்லப்பட்டுள்ளது. உயிரிலுள்ள குற்றம் (தீவினை)  நீங்க வரம் தரவேண்டும் என்று இறைவனை வேண்டும் பாடல் இது.

  பதி பசு பாசப் பனுவல் மு. அருணாசலம், தமிழ் இலக்கிய வரலாறு, 16 ஆம் நூற்றாண்டு, பாகம் 2, பக்கம் 174 முதல்
இந்த நூலில் 337 குட்பாக்கள் உள்ளன. 
அவற்றில் சில:

1

ஆகம் சடம்காண்; அணுஅறியா திவ்விரண்டின்
யோகம் சிவனாலென்று ஓர் 

 சடம் என்பது உருப்பொருள்.
 இதனைப் பார்க்கலாம். 
 இது அணுக்களின் தொகுதி. 
 அணுவுக்குச் சடம் பற்றிய அறிவு இல்லை. 
 யோகம் என்பது ஒருநிலைப்படுத்தும் செயல். 
 இந்த யோகந்தான் சிவன். 
 இதனை உணர்ந்துகொள்ள வேண்டும்.

2

வேண்டுவார் இல்லை விலங்கொருவன் காலிலது
பூண்டுறின் பூண்பித்தான் உண்டு.

 விலங்கு மாட்டிக்கொள்வதை யாரும் விரும்புவதில்லை.ஒருவன் விலங்கில் மாட்டிக்கொண்டிருக்கிறான் என்றால், அவனுக்கு விலங்கு போட்டவன் ஒருவன் இருக்கந்ததானே செய்வான்.

3

பூட்டுவித்தான் தாள்பணியப்  போம்விலங்கு ; புன்குரம்பை
கூட்டுவித்தான் தாள்பணிபோம் கூடு. 

 விலங்கு போட்டவன் தாளை வணங்கினால், அவன் விலங்கை நீக்கிவிடுவான். அவன் நம்மை உடம்புக் கூட்டுக்குள் வைத்திருக்கிறான். அவன் தாளை வணங்கினால், கூட்டிலிருந்து எழுந்து நம்மைப் பறக்க விடுவான். 

4

சித்திரம் என்னச் சிலையென்னச் செத்திருப்பார்
வித்தகன்தாள் கண்டுள் விடார்.  

 சித்திரம் போலவும், சிலை போலவும் உணர்வை ஒருநிலையில் வைத்திருப்பவர் நம்மை உடலுக்குள் வைத்த உத்தமனைக் காண்பர். அவனைத் தன் நினைவிலிருந்து நீக்கமாட்டார்.

 சிவன் பற்றிய குறள் வெண்பா நூல்கள் மு. அருணாசலம், தமிழ் இலக்கிய வரலாறு, 16 ஆம் நூற்றாண்டு, பாகம் 2, பக்கம் 181 
பரமோபதேசம் -- 41 குறள் வெண்பா
 இறுதிப்பாடல் 
 செறியா செறியும் பரமோப தேசம்
 மறைஞான சம்பந்தன் வாக்கு 

அட்டாங்க யோகக் குறள் -- 65 குறள் வெண்பா
மகா சிவராத்திரி கற்பம் -- 39 குறள் வெண்பா
மாத சிவராத்திரி கற்பம் -- 14 குறள் வெண்பா
சோம வார சிவராத்திரி கற்பம் -- 17 குறள் வெண்பா
சோம வார கற்பம் -- 216 குறள் வெண்பா

 மேற்கோள் 

பகுப்பு:பண்டைய இலக்கியம்